Referat fra FAU-møte Kleppe Skule 12.03.2026

Sted:		Kleppe skule, møterom ved biblioteket
Tidspunkt: 	12.03.2026 kl 19:00 – 20:30
Til stede: 	Sylvia Gjersdal, Rektor
Kine Berg – Leder, 7.trinn, SU-representant 
Line Smith – 3. trinn
Rønnaug Egeland – Sekretær, 5.trinn
Rosalind Pettersen – Kasserer, 6.trinn
Tonje Øgård, SFO
Teresa Heigre, Vara 4.trinn
Filip Bjerga – Nestleder, 1.trinn

Kopi:		Espen Bang Halleland – 2.trinn, trafikkgruppe
Grete Skjæveland – 4.trinn

Saksliste:
10/26		Kommentarer til referat fra forrige møte
		Referat fra sist møte ble godkjent uten merknader. 

11/26		Felles foreldremøte
Fellesdel:
Ref sak 02/26, forslag til dato med Sterk&Klar for fellesdel er sendt ut fra rektor via Spond til FAU: 13.04.26 for 4.- 7.trinn og 15.04.26 for 1.-3. trinn kl 18:00 – 19:30. Forslag til invitasjon i fra Sterk&Klar gjennomgått i FAU-møte. 
Enighet om Sterk&Klar for fellesdel foreslåtte datoer. Rektor sender ut invitasjon. 
	Rektor og representant fra FAU inkluderer også en orientering om Smarttelefonfri-barndom-aksjonen i fellesdelen for 1.- 3.trinn.  
Klassedel: 
I etterkant av fellesdel legges det opp til at foreldre klassevis kan snakke om tematikken i grupper (for eksempel grupper på 4 stk). Foreldrekontaktene har ansvar for å organisere klassedelen, men gruppeoppgavene utleveres av Sterk&Klar. Foreldrekontakter må også ta opp valg av nye klassekontakter for neste år, samt eventuelt behov for ny FAU-representant (ref sak 13/26). Alle FAU-representanter formidler videre til klassekontakter. 

12/26	 	Vinnere av reflekskonkurransen, premieutdeling
Premier deles ut av FAU-representant Tonje, i samarbeid med rektor, fredag 27.mars før påske. Leder sender mal for diplomer til Tonje.
Rektor oversender leder og kasserer oversikt på vinner. 	Kasserer foretar utbetaling til klassekassene. 
		
13/26	Neste års FAU, representanter
For neste skoleår er det behov for nye representanter på følgende trinn (2026/2027):
· SFO
· 1.trinn 
· 3.trinn 
· 5.trinn 
· 6.trinn 
· 7.trinn 
Tas opp i foreldremøte før sommeren, ref sak 11/26.

14/26 		Aktuelt fra leder

1. Ref punkt 1 i sak 15/26; Leder informerer om at FAU er blitt kontaktet av forelder i1.trinn vedr språkform og uro i foreldregruppen, og et ønske om et møte med skolen og FAU. Enighet i FAU om at det i utgangspunktet ikke legges opp til et nytt felles møte, med mindre flere foreldre har ønske om dette, men at en avholder eget møte med den det gjelder

15/26		Aktuelt fra rektor
1. Rektor orienterte om sak på 1.trinn i bokmålsgruppe, hvor en har utfordringer med klasse- og læringsmiljø, primært grunnet lavt elevantall, skjev kjønnsfordeling og at gruppesammensetningen er basert på målform og ikke pedagogiske hensyn. Skolen har videre blitt gjort kjent med at flere elever ønsker å bytte målform og klasse, og at endringer burde/måtte gjøres. 
Saken er håndtert av skolen ved at foreldrekontakter ble orientert om problemstillingen og sak ble behandlet i eget foreldremøte for klassen. Foreldre fikk informasjon og anledning i ettkant å velge om en ville ha bokmål, nynorsk eller bokmål i nynorsk klasse. Informasjon ble i etterkant sendt ut skriftlig, og foreldre som ikke deltok i møte ble kontaktet per telefon. Bakgrunnen for møte var at foreldre skulle kunne ta et informert valg. Når endelig resultat fra undersøkelse foreligger, vil skolen legge frem forslag til løsning. 
FAU hadde ikke innspill til skolens håndtering av saken. 
2. Rektor informerte om gjennomført felles foreldremøte i kommunen og at møte opplevdes som veldig bra. Videre ble det orientert om flott bidrag i møte fra Kleppe Skule sine elevrådsrepresentanter som var konferansier gjennom hele kvelden. 
3. Uønsket aktivitet i Plogenparken og oppfordring om tilstedeværelse fra foreldre; rektor orienterte om at det er sent ut informasjon til foreldre på 6. og 7. trinn 
4. Elsparkesykler: 
a. Rektor informerte om at det er gjennomført politikontroll ved skolen etter at det ble sendt ut oppfordring fra FAU og skolen om å ikke bruke elsparkesykler til/fra skolen. Politiet melder om at antall elsparkesykler har gått ned ift ved tidligere kontroller.  
b. Rektor sender en påminnelse til rektor ved ungdomskolen om at ungdomskoleelever henstilles til å utvise større aktsomhet ved bruk av elsparkesykler til og fra ungdomskolen. Rønnaug (FAU-representant også på ungdomskolen) tar også innspill med i neste FAU-møte der. 
5. Rektor informerte om at skolens søknad om å bli praksisskole er godkjent og avtale inngått. 
6. Det er sendt ut invitasjon til en rekke fritidsorganisasjoner til fritidsaktivitetsdag 9.april. Rektor sender videre ut invitasjon til foreldre/elever via Visma.
7. Orienterte om at det pågår arbeid med ansettelser; 3 ledige lærerstillinger og flere SFO-stillinger. 


16/26	 	Aktuelt fra trinnene
SFO: Stilles spørsmål til tilstanden på kjøkken i morgen-SFO. Rektor informerer om at det skal rives og pusses opp, men har vært noe forsinkelse pga tekniske installasjoner. 
6.trinn: stort ønske om kantine. Rektor orienterte om at tidligere prosjekt med kantine utgikk grunnet manglende midler/tilskudd (politisk bestemt) og skolen har ikke kunnet tilby ordning uten. Rektor informerer videre om at det skal jobbes frem en plan om å kunne tilby noe i samarbeid med elevrådet. 



Ingen flere saker til behandling. 

Neste møte: 7.mai kl 19:00

Kleppe, 12.03.2026
FAU Kleppe Skule
v/ referent Rønnaug Egeland 
